بسم الله الرحمن الرحيم
Ajarakallahu khairul mu’minin
Kamoe kheun amin, tgk meudo’a
Sang-sang kateuhah jannatun na’im
Sidum nan yaqin kamoe meudo’a
Ohban geupasoe mayet lam kubu
Keunan troeh laju ‘azeub diteuka
Hana soe tulong hana soe bantu
Melainkan le peu yang ek meusampoe
Yang pertama phoen ilme yang munanfa’at
Peutunyoek ummat bek roeh lam jahe
Tapubut ma’ruf sembahyang meuhat
Yang ek meusapat oeh wate mate
Tema kedua sadakah jariyah
Bak jalan Allah beu tathem bantu
Hate beu yaqin serta ikhlas
Bek na meusiblah riya lam hate
Wahe saudara rakan meutuah
Bek sia payah hudep lam donya
Hudep lam donya beu leuheun-leuheun
Bek jeut keu umpeun apui nuraka
Aneuk yang shaleh tema yang keu le
Lam jeut-jeut wate meudo’a sabe
Sabe meudo’a keu bunda ayah
Ue dalam kubur amai beu dile
Meutan tapubut-tapubut pane na geubi
Syiruga tinggi hai akhi meu jeumba-jeumba-jeumba
Yoeh masa hudep tan tapeuduli
Tapubut keji sinoe lam donya
Meubek taharap-taharap syiruga tinggi
Menyoe tan amai tan amai pane na geubi
Dak meusi kapai diateuh buket
Leupah meusaket keunong teuka ie
Tuntot ileume sinoe lam nanggroe
Jeuname putroe jeuname putroe dalam syiruga
Jeuname putroe nyankeuh ibadat
Bek sagai silap wahe saudara
Leupah that sayang leupah that sayang oeh uroe dudoe
Digob na putroe digop na putroe digata hana
Hana ue ban ban ureung meulumpoe
Sayang soeh jaroe oeh wate jaga
Na le droe ureung wajeb taturi
Bek tameu ungki wahe saudara
Taturi ibu ka dengon ayah
Ureung peuleumah langet ngon donya
Adek lon sayang sayang beudoh meunontot
Beudoh tajak beut keunoe ue dayah
Bek laloe sabe taduk bak empeun
Oeh rayeuk hanjeut sapeu digata
Taturi gure ureung peurunoe
Taturi lakoe droe ureung useuha
Peu-peu yang hawa sabe lako bloe
Lam geunap uroe gata geujaga
Simasa nabi nibak siuroe
Ue bak aneuk droe na neukeubah sabda
Soe-soe peusaket hate di lakoe
oeh uroe dudoe geugiloe dalam nuraka.
pbt_Arab dyu_Latn ace_Latn ban_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn